Regulamentul cu privire la condiţiile de stabilire, modul de calcul şi de plată a indemnizaţiilor pentru incapacitate temporară de muncă aprobat prin Hotărârea Guvernului nr.108/2005 reglementează tipurile și procedura de realizare a dreptului la indemnizaţii pentru incapacitate temporară de muncă pentru asiguraţii sistemului public de asigurări sociale şi şomerii/ele care beneficiază de indemnizație de șomaj cu domiciliu sau reşedinţă în Republica Moldova.
Astfel dispoziițile Regulamentului stabilesc:
indemnizația pentru îngrijirea copilului bolnav nu se acordă din mijloacele bugetului asigurărilor sociale de stat pentru zilele în care asiguratul s-a aflat în concediu neplătit, în concediu pentru îngrijirea acestui copil până la împlinirea vârstei de 3 ani şi pentru perioada suspendării contractului individual de muncă la toate unitățile. indemnizație pentru incapacitate temporară de muncă cauzată de boli obișnuite sau de accidente nelegate de muncă; indemnizație pentru prevenirea îmbolnăvirilor (carantină); protezare ortopedică - nu se stabilesc în perioada în care asiguratul se află în concediu pentru îngrijirea copilului până la împlinirea vârstei de 3 ani. în cazul în care incapacitatea de muncă a survenit înainte de începerea concediului neplătit sau a concediului pentru îngrijirea copilului până la vârsta de 3 ani, concediile menţionate se consideră amânate şi indemnizaţia se stabileşte în bază generală. în cazul persoanelor care își reiau activitatea de muncă și beneficiază de indemnizație pentru creșterea/îngrijirea copilului, indemnizaţia pentru îngrijirea acestui copil bolnav nu se acordă. în cazul persoanelor care își reiau activitatea de muncă și beneficiază de indemnizație pentru creșterea/îngrijirea copilului, îngrijește de un alt copil bolnav al său – indemnizația pentru îngrijirea copilului bolnav se acordă în baze generale.